Film noir
Film noir liitettiin alun perin vain amerikkalaistuotantoihin, mutta termiä käytetään nykyään kuvaamaan myös muissa maissa tehtyjä elokuvia. Lukuisat elokuvat 1960-luvulta alkaen sisältävät piirteitä klassisen kauden film noirista; näitä teoksia kutsutaan usein neo-noiriksi ("uus-noir"). Noirin usein toistuvat elementit ovat synnyttäneet parodioita 1940-luvun puolivälistä asti.
Karkuri (vuoden 1937 elokuva)
Elokuva perustuu löyhästi rikoskaksikko Bonnie ja Clyden tositarinaan, ja se on monien samaa rakastavaiset karkumatkalla -teemaa käyttävien myöhempien elokuvien edeltäjä. Sitä voidaan pitää myös film noirin edeltäjänä. "Karkurissa" on ajalleen poikkeuksellisen paljon viittauksia väkivaltaan.